
PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte                     

                                                                  Bucureşti, 18 mai 2011                   

şi problemele minorităţilor naţionale                          

                                                                  PL-X 220/2011
Doamnei deputat


Raluca  TURCAN
Preşedintele Comisiei pentru cultură, arte, mijloace de informare în masă
AVIZ

asupra  proiectului de Lege pentru modificarea şi completarea Legii nr.196/2003 privind prevenirea şi combaterea pornografiei
În conformitate cu prevederile art.95 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului,  culte  şi  problemele minorităţilor naţionale, cu adresa nr. PL-X 220 din 2 mai 2011, spre dezbatere şi avizare, proiectul de Lege pentru modificarea şi completarea Legii nr.196/2003 privind prevenirea şi combaterea pornografiei, înregistrat cu nr.25/191/2 mai 2011.

Camera Deputaţilor este Cameră decizională.

În şedinţa din 18 mai 2011, membrii comisiei au examinat proiectul de lege, în conformitate cu prevederile art.61 din Regulamentul Camerei Deputaţilor şi în urma dezbaterilor, au hotărât cu unanimitate de voturi să îi acorde aviz favorabil, cu amendamente admise prezentate în ANEXA care face parte integrantă din prezentul aviz.
În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,
Deputat Nicolae Păun

Întocmit: consilier parlamentar Onesia Babeş
ANEXĂ
Amendamente admise
	Nr.

Crt.
	Text act normativ de bază Legea nr.196/2003 privind prevenirea şi combaterea pornografiei
	Textul adoptat de Senat
	Amendamente 
	Motivare

	1.


	
	Lege pentru modificarea şi completarea Legii nr.196/2003 privind prevenirea şi combaterea pornografiei, republicată
	Nemodificat
	

	2.
	
	Art.I – Legea nr.196/2003 privind prevenirea şi combaterea pornografiei, republicată în Monitorul Oficial al României, Partea I, nr.87 din 4 februarie 2008, se modifică şi se completează după cum urmează:
	Art.I - Nemodificat
	

	3.
	Lege privind prevenirea şi combaterea pornografiei
	1. Titlu se modifică şi va avea următorul cuprins: „Lege privind reglementarea activităţilor cu caracter pornografic şi a accesului la materiale pornografice”
	1. Titlul legii se modifică şi va avea următorul cuprins: „Lege privind protecţia minorilor cu privire la accesul la materialele cu caracter pornografic”

Autori: Comisia pentru drepturile omului, culte şi problemele minorităţilor naţionale, ApTI, Activewatch – Asociatia de Monitorizare a Presei, APADOR-CH, Centrul pentru Jurnalism Independent, ANISP și Interlan
	Pentru o reglementare corectă şi explicită.

	4.
	Art. 1. - Prin prezenta lege se instituie măsuri de prevenire şi combatere a pornografiei, în scopul protejării demnităţii persoanei, a pudorii şi a moralităţii publice.
	2. Articolul 1 se modifică şi va avea următorul cuprins:

„Art.1 - Prezenta lege instituie măsuri de reglementare şi control al activităţilor cu caracter pornografic şi stabileşte modalităţile de acces la materialele pornografice, în scopul protejării minorilor, precum şi a demnităţii persoanei, pudorii şi moralităţii publice.”
	2. Articolul 1 se modifică şi va avea următorul cuprins:

„Art.1 - Prezenta lege instituie măsuri de reglementare şi control al activităţilor cu caracter pornografic, în scopul protejării minorilor.”
	Pentru o reglementare corectă şi explicită.

	5.
	Art.2 –  (1) În sensul prezentei legi, prin pornografie se înţelege actele cu caracter obscen, precum şi materialele care reproduc sau difuzează asemenea acte.

(2) Prin acte cu caracter obscen se înţelege gesturi sau comportamente sexuale explicite, săvârşite individual sau în grup, imagini, sunete ori cuvinte care prin semnificaţia lor aduc ofensă la pudoare, precum şi orice alte forme de manifestare indecentă privind viaţa sexuală, dacă se săvârşesc în public.


	-


	3.La articolul 2, alineatele (1) şi (2) se abrogă.


	Termenii definiţi nu se regăsesc pe parcursul proiectului de lege, aşa cum este propus spre modificare.


	6.
	 (3)   Prin materiale cu caracter obscen se înţelege obiecte, gravuri, fotografii, holograme, desene, scrieri, imprimate, embleme, publicaţii, filme, înregistrări video şi audio, spoturi publicitare, programe şi aplicaţii informatice, piese muzicale, precum şi orice alte forme de exprimare care prezintă explicit sau sugerează o activitate sexuală.
	3. Alineatul (3) al articolului 2 se modifică şi va avea următorul curpins:

„(3)  În sensul prezentei legi, prin materiale cu caracter pornografic se înţelege obiecte, gravuri, fotografii, holograme, desene, scrieri, imprimate, embleme, publicaţii, filme, înregistrări video sau audio, spoturi publicitare, programe şi aplicaţii informatice, piese muzicale, precum şi orice alte forme de exprimare care prezintă explicit sau sugerează o activitate sexuală.”


	4. Articolul 2 se modifică şi va avea următorul cuprins:
„Art.2. - În sensul prezentei legi, prin materiale cu caracter pornografic se înţelege obiecte, gravuri, fotografii, holograme, desene, scrieri, imprimate, embleme, publicaţii, filme, înregistrări video sau audio, spoturi publicitare, programe şi aplicaţii informatice, piese muzicale, precum şi orice alte forme de exprimare care prezintă explicit sau sugerează o activitate sexuală.”

Autori: Comisia pentru drepturile omului, culte şi problemele minorităţilor naţionale, ApTI, Activewatch – Asociatia de Monitorizare a Presei, APADOR-CH, Centrul pentru Jurnalism Independent, ANISP și Interlan
	Pentru o reglementare corectă.

	7.
	Art. 7. - (1) Persoanele care realizează site-uri cu caracter pornografic sunt obligate să le paroleze, iar accesul la acestea va fi permis numai după ce s-a plătit o taxă pe minut de utilizare, stabilită de realizatorul site-ului şi declarată la organele fiscale.

(2) Persoanele care realizează sau administrează site-uri trebuie să evidenţieze clar numărul accesărilor site-ului respectiv, pentru a putea fi supus obligaţiilor fiscale prevăzute de lege.

(3) Se interzic realizarea şi administrarea site-urilor având caracter pedofil, zoofil sau necrofil.
	4. Articolul 7 se modifică şi va avea următorul cuprins:

„Art. 7. - (1) Persoanele care realizează site-uri destinate exclusiv distribuirii de materiale pornografice sunt obligate să le paroleze, iar accesul la acestea va fi permis numai după ce s-a plătit o taxă pe minut de utilizare, stabilită de realizatorul site-ului şi declarată la organele fiscale iar materialele pornografice distribuite prin intermediul acestor sisteme informatice sunt destinate exclusiv persoanelor majore. 

(2) Persoanele care realizează site-uri destinate exclusiv distribuirii de materiale pornografice trebuie să se asigure că acestea îndeplinesc cumulativ următoatele condiţii:

a) să conţină pe pagina de acces a site-ului o atenţionare cu privire la conţinutul acestuia;

b) să permită accesul persoanelor la materialele pornografice numai după o verificare prealabilă a vârstei acestora, în condiţiile legii;

c) să evidenţieze clar numărul accesărilor site-ului respectiv, pentru a putea supune obligaţiilor fiscale prevăzute de lege pe toţi cei care ralizează sau administrează aceste site-uri.

(3) Site-urile care conţin materiale pornografice, fără a fi destinate exclusiv distribuirii unor asemenea materiale, au obligaţia de a nu permite accesul persoanelor la acestea în lipsa unei verificări prealabile a vârstei acestora.

(4) In cazul în care distribuirea materialelor pornografice se face de către furnizorii de servicii prin punerea la dispoziţia destinatarilor a unor legături cu alte pagini web destinate distribuirii unor asemenea materiale, aceştia vor răspunde în condiţiile prevăzute de Legea nr.365/2002 privind comerţul electronic, republicată. 

(5) Se interzic realizarea şi administrarea site-urilor pornografice având caracter pedofil, zoofil sau necrofil, precum şi distribuirea materialelor pornografice de acest fel prin intermediul sistemelor informatice.”
	5. Articolul 7 se modifică şi va avea următorul cuprins:

 „Art. 7. - (1) Persoanele care realizează site-uri prin intermediul cărora sunt distribuite materiale pornografice trebuie să se asigure că acestea îndeplinesc cumulativ următoarele condiţii:

a) să afişeze un avertisment vizibil, la orice primă vizită a site-ului într-un interval de 24 de ore, cu privire la conţinutul site-ului sau materialului accesat;

b) să permită accesul persoanelor la materialele pornografice numai după o verificare prealabilă a vârstei acestora, în condiţiile legii;

 (2) În termen de 90 de zile de la intrarea în vigoare a prezentei legi, autoritatea prevăzută la art.14 alin.(1) va emite Recomandări cu privire la  sistemele de verificare a vârstei persoanelor care accesează materiale pornografice.

(3) În vederea elaborării recomandărilor prevăzute la alin.(2), autoritatea prevăzută la art.14 alin.(1)  va constitui un grup de lucru la care să participe  alte autorităţi publice relevante, precum şi orice organizaţii ale societăţii civile interesate.”

6. Alineatul (2) se abrogă.
(3) se elimină

(4) se elimină

(3) se abrogă

Autori: Comisia pentru drepturile omului, culte şi problemele minorităţilor naţionale, ApTI, Activewatch – Asociatia de Monitorizare a Presei, APADOR-CH, Centrul pentru Jurnalism Independent, ANISP și Interlan
	Atenţionarea trebuie să fie la oricare vizitare a site-ului, venită chiar din motoare de căutare sau alte surse.

Metodele de stabilire a vârstei sunt o chestiune tehnică în continuă dezvoltare – este important ca acestea să fie stabilite ca un set de recomandări care să fie emise de către MCSI, în urma consultării publice. 

Pentru o reglementare corectă.

Pentru o reglementare corectă.

Prevederea este redundantă, art.15 al Legii nr.365/2002 reglementând clar situaţia în care un furnizor de servicii este răspunzător pentru informaţia pusă la dispoziţie prin legături cu alte pagini.

Legea are ca scop protejarea minorilor, iar răspândirea şi transmiterea, prin sisteme informatice, de materiale pornografice cu minori, sunt deja considerate infracţiune prin art.51 al Legii nr.161/2003.



	8.
	
	5. După articolul 7, se introduce un nou articol, art.7¹, cu următorul cuprins:

„Art.7¹ - (1) Orice persoană fizică sau juridică deţinătoare a unui nume de domeniu, care intenţionează utilizarea acestuia în scopul realizării unui site destinat exclusiv distribuirii de materiale pornografice, are obligaţia să notifice această intenţie Autorităţii prevăzute la art.14 alin.(1).

(2) Notificarea se va realiza prin completarea unui formular-tip.

 (3) Orice modificare a datelor cuprinse în formularul-tip al notificării va fi comunicată Autorităţii în termen de 10 zile de la data apariţiei, prin trasmiterea unei notificări.

(4) Notificarea ce face obiectul prezentului articol nu are regimul juridic al unei autorizări prealabile şi nu condiţionează funcţionarea unui site destinat exclusiv distribuirii de materiale pornografice.”
	7. După articolul 7, se introduce un nou articol, art.7¹, cu următorul cuprins:
‚Art.7¹ - (1) - În termen de 90 de zile de la intrarea în vigoare a prezentei legi, autoritatea prevăzută la art.14 alin.(1) va emite recomandări cu privire la înscrierea site-urilor  destinate exclusiv distribuirii de materiale pornografice sau care conţin asemenea materiale într-o bază de date care să poată fi accesată de către instituţiile publice sau private care vor să includă site-urile respective în programe informatice de tip control parental.

(2) Elaborarea recomandărilor prevăzute la alin.(1) se va face doar în urma consultării grupului de lucru prevăzut la art.7 alin.(3).

 (3) Se elimină

 (4) Se elimină

Autori: Comisia pentru drepturile omului, culte şi problemele minorităţilor naţionale, ApTI, Activewatch – Asociatia de Monitorizare a Presei, APADOR-CH, Centrul pentru Jurnalism Independent, ANISP și Interlan
	Numele de domeniu nu are legatura cu legislatia aplicabila unui site. 

Orice procedura de inregistrare obligatorie (chiar deghizata sub forma unei notificari incalca prevederile Art 4 alin 1 din legea 365/2002 privind comertul electronic si Directiva europeana omoloaga („Statele membre veghează ca accesul la activitatea de furnizor de servicii ale societăţii

informaţionale şi desfăşurarea acesteia să nu poată fi supuse unui regim de autorizare

prealabilă sau oricărei alte cerinţe cu efect echivalent.”)

Recomandările ar urma să descrie modalitatea de constituire a bazei de date (cine o constituie, actualizează şi deţine si mai ales cum se poate avea acces la ea), precum şi modalitatea prin care persoanele care deţin site-uri destinate exclusiv distribuirii de materiale pornografice sau care să conţina astfel de materiale transmit informaţiile relevante către deţinătorul bazei de date.

O astfel de bază de date poate fi pusă la dispoziţia instituţiilor publice sau private care creează software de tip control parental, ce permite blocarea accesului la conţinut pornografic la nivelul sistemelor informatice sau a reţelelor proprii.



	9.
	Art. 9. - Racolarea, obligarea, determinarea sau folosirea minorilor ori a persoanelor cu deficienţe psihofizice în acte cu caracter obscen se pedepseşte cu închisoare de la 3 la 12 ani şi interzicerea unor drepturi.
	6. Articolul 9 se modifică şi va avea următorul cuprins:

„Art. 9. - Racolarea, determinarea sau folosirea unei persoane majore lipsită de discernământ la comiterea unor acte cu caracter obscen, în scopul producerii de materiale pornografice, se pedepseşte cu închisoare de la 1 la 5 ani.
	 Nemodificat
 


	

	10.
	  Art. 10. - Organizarea de reuniuni în spaţii publice, la care participă sau asistă minori şi în cadrul cărora se comit acte cu caracter obscen, se pedepseşte cu închisoare de la 2 la 7 ani şi interzicerea unor drepturi.

Art. 11. - (1) Distribuirea materialelor cu caracter obscen, care prezintă imagini cu minori având un comportament explicit sexual, se pedepseşte cu închisoare de la 1 la 5 ani.

   (2) Cu aceeaşi pedeapsă se pedepseşte şi deţinerea de materiale prevăzute la alin. (1), în vederea răspândirii lor.

Art. 12. - Dispoziţiile art. 118 din Codul penal privind confiscarea specială a bunurilor se aplică în mod corespunzător.


	7. Articolele 10 - 12 se abrogă
	Nemodificat
	

	11.


	Art. 13. - Constituie contravenţii şi se sancţionează cu amendă de la 5.000 lei la 25.000 lei**) următoarele fapte:

..........

  k) nerespectarea dispoziţiilor art. 7 alin. (1), referitoare la obligaţia de parolare a site-urilor cu caracter pornografic şi de impunere a unei taxe pentru accesul la aceste site-uri.
	8. La articolul 13, litera k) se modifică şi va avea următorul cuprins:

„k) nerespectarea dispoziţiilor art.7 alin.(1), alin.(2) şi alin.(3).”


	8.. La articolul 13, litera k) se modifică şi va avea următorul cuprins:

„k) nerespectarea dispoziţiilor art.7 alin.(1).”

Autori: Comisia pentru drepturile omului, culte şi problemele minorităţilor naţionale, ApTI, Activewatch – Asociatia de Monitorizare a Presei, APADOR-CH, Centrul pentru Jurnalism Independent, ANISP și Interlan
	Pentru corelare cu amendamentele propuse mai sus.


	12.
	
	9. La articolul 13, după litera k) se introduce o nouă literă, litera l), cu următorul cuprins:

„l) nerespectarea dispoziţiilor art. 7¹ alin.(1) şi alin.(3).”


	Se elimină

Autori: Comisia pentru drepturile omului, culte şi problemele minorităţilor naţionale, ApTI, Activewatch – Asociatia de Monitorizare a Presei, APADOR-CH, Centrul pentru Jurnalism Independent, ANISP și Interlan
	Pentru corelare cu amendamentele propuse la art. 7¹.

	13.
	Art. 14. - (1) Autoritatea Naţională de Reglementare în Comunicaţii şi Tehnologia Informaţiei primeşte sesizări cu privire la nerespectarea prevederilor art. 7.

(2) În cazul primirii unei sesizări şi al verificării conţinutului site-ului, Autoritatea Naţională de Reglementare în Comunicaţii şi Tehnologia Informaţiei solicită furnizorilor de servicii pentru internet blocarea accesului la site-ul în cauză.

(3) Nerespectarea de către furnizorii de servicii pentru internet a obligaţiei de a bloca accesul la site-urile care nu respectă prevederile art. 7, în termen de 48 de ore de la primirea solicitării prevăzute la alin. (2) din partea Autorităţii Naţionale de Reglementare în Comunicaţii şi Tehnologia Informaţiei, constituie contravenţie şi se sancţionează cu amendă de la 10.000 lei la 50.000 lei*).
	10. Articolul 14 se modifică şi va avea următorul cuprins:

„Art.14 – (1) Controlul respectării dispoziţiilor art.7 şi art.7¹ revine autorităţii desemnate ca fiind competentă să aplice prevederile Legii nr.365/2002 privind comerţul electronic, republicată, denumită în continuare Autoritatea. În exercitarea atribuţiilor ce îi revin, Autoritatea acţionează prin personalul de specialitate împuternicit în acest scop.

(2) În cazul unor încălcări repetate ale art.7 alin.(2), respectiv în cazul încălcării art.7 alin.(5), Autoritatea va putea solicita furnizorilor de servicii prevăzuţi de Legea nr.365/2002, republicată, pentru o perioadă de maxim 30 de zile, blocarea accesului la site-ul în cauză sau la conţinutul respectiv.

(3) Măsura de blocare a accesului prevăzută la alin.(2) va fi pusă în aplicare de către furnizorii de servicii în termen de 2 zile de la data comunicării acesteia.

(4) Nerespectarea de către furnizorii de servicii pentru internet a obligaţiei de a bloca accesul la site-uri, astfel cum este prevăzut la alin.(2) constituie contravenţie şi se sancţionează cu amendă de la 10.000 la 50.000 lei.”
	9. Articolul 14 se modifică şi va avea următorul cuprins:

„Art.14 – (1) Controlul respectării dispoziţiilor art.7 alin.(1) revine autorităţii desemnate ca fiind competentă să aplice prevederile Legii nr.365/2002 privind comerţul electronic, republicată, denumită în continuare Autoritatea. În exercitarea atribuţiilor ce îi revin, Autoritatea acţionează prin personalul de specialitate împuternicit în acest scop.

(2) În cazul unor încălcări repetate ale art.7 alin.(1), Autoritatea poate solicita furnizorilor de servicii prevăzuţi la art.14 al Legii nr.365/2002, republicată,  întreruperea accesului la site-ul în cauză pentru o perioadă de maxim 30 de zile sau până la îndeplinirea obligaţiilor legale.

(3) Furnizorii de servicii prevăzuţi la art.14 al Legii nr.365/2002, republicată, au obligaţia de a pune în aplicare măsurile prevăzute la alin.(2) în termen de 2 zile lucrătoare de la data comunicării acestora .

(4) Nerespectarea de către furnizorii de servicii prevăzuţi la art.14 al  Legii nr.365/2002, republicată, a obligaţiei prevăzute la alin.(3) constituie contravenţie şi se sancţionează cu amendă de la 1.000 la 5.000 lei.”

Autori: Comisia pentru drepturile omului, culte şi problemele minorităţilor naţionale, ApTI, Activewatch – Asociatia de Monitorizare a Presei, APADOR-CH, Centrul pentru Jurnalism Independent, ANISP și Interlan
	Pentru corelare cu amendamentele propuse la art.7 şi 7¹.

Obligaţia pentru furnizorii care nu îndeplinesc regulile nu poate să fie blocarea prin ISP (care este o măsură de cenzură), ci cereera adresată furnizorilor de găzduire de a întrerupe accesul la site-ul care nu îndeplineşte condiţiile impuse de legea română.  

Aceasta este o măsură direcţionată către conţinutul care încalcă prevederile legale, şi nu către terţi  care intermediează transmiterea conţinutului.

Menţionarea art.14 al Legii nr.365/2002 este necesară pentru a se evita orice confuzie între furnizorii de servicii ale societăţii informaţionale şi furnizorii de servicii Internet.

Pentru mai multă claritate şi pentru corelare cu alin.(2)

Pentru corelare cu alin.(2) şi (3)



	14.
	Art. 15. - Constatarea contravenţiilor şi aplicarea sancţiunilor prevăzute la art. 13 şi 14 se fac de către organele de poliţie din cadrul Ministerului Internelor şi Reformei Administrative.
	11. Articolul 15 se modifică şi va avea următorul cuprins:

„Art. 15. –(1) Constatarea contravenţiilor şi aplicarea sancţiunilor prevăzute la art. 13 lit.a)-j) se fac de către organele de poliţie din cadrul Ministerului Internelor şi Reformei Administrative.

„(2) Constatarea contravenţiilor şi aplicarea sancţiunilor prevăzute la art.13 lit.k), l) se fac de către personalul împuternicit din cadrul Autorităţii.”
	11. Articolul 15 se modifică şi va avea următorul cuprins:

„Art. 15. - (1) Constatarea contravenţiilor şi aplicarea sancţiunilor prevăzute la art. 13 
lit.a)-j) se fac de către organele de poliţie din cadrul Ministerului Administraţiei şi Internelor.

(2) Constatarea contravenţiilor şi aplicarea sancţiunilor prevăzute la art.13 lit.k) şi la art.14 alin.(4) se fac de către personalul împuternicit din cadrul Autorităţii.”

Autori: Comisia pentru drepturile omului, culte şi problemele minorităţilor naţionale, ApTI, Activewatch – Asociatia de Monitorizare a Presei, APADOR-CH, Centrul pentru Jurnalism Independent, ANISP și Interlan
	Pentru o reglementare corectă.
entru corelare cu amendamentele propuse anterior.

	15.
	
	12. În tot cuprinsul legii, expresia „materiale cu caracter obscen” se înlocuieşte cu expresia „materiale pronografice”.
	Nemodificat
	

	16.
	
	Art.II – În termen de 90 de zile de la data intrării în vigoare a prezentei legi, Ministerul Comunicaţiilor şi Societăţii Informaţionale va elabora normele metodologice de aplicare a Legii nr.196/2003, cu modificările şi completările aduse prin prezenta lege, care se aprobă prin hotarâre a Guvernului.
	Art.II – În termen de 90 de zile de la data intrării în vigoare a prezentei legi, Autoritatea va elabora Recomandarile de aplicare a Legii nr.196/2003 împreună cu Grupul de lucru constitutit conform articolului 7 alin (3).”

Autori: Comisia pentru drepturile omului, culte şi problemele minorităţilor naţionale, ApTI, Activewatch – Asociatia de Monitorizare a Presei, APADOR-CH, Centrul pentru Jurnalism Independent, ANISP și Interlan
	Pentru corelare cu amendamentele  propuse anterior.

	17.
	
	Art.III – Prezenta lege intră în vigoare în termen de 30 de zile de la data publicării ei în Monitorul Oficial al României, Partea I, cu excepţia dispoziţiilor prevăzute la punctele 6 şi 7 care vor intra în vigoare la data de 1 octombrie 2011.
	Nemodificat
	

	18.
	
	Art.IV – Legea nr.196/2003 privind prevenirea şi combaterea pornografiei, republicată în Monitorul Oficial al României, Partea I, nr.87 din 4 februarie 2008, cu modificările şi completările aduse prin prezenta lege, se va republica în Monitorul Oficial al României, dându-se textelor o nouă numerotare.
	Nemodificat

